Diari Oficial de la Generalitat Valenciana


Sumari del DOGV 4568, del 19-08-2003 (2003/8969)

RESOLUCIÓ de 20 de juny de 2003, de la Direcció General d'Indústria i Energia de la Conselleria d'Indústria, Comerç i Energia de la Generalitat Valenciana, per la qual s'atorga a Iberdrola Distribución Eléctrica, SAU autorització administrativa i s'aprova l'avantprojecte de la nova subestació transformadora 220/20 kV, denominada ST Segorbe, ubicada al terme municipal de Segorbe a la província de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/8969


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 20 de juny de 2003, de la Direcció General d'Indústria i Energia de la Conselleria d'Indústria, Comerç i Energia de la Generalitat Valenciana, per la qual s'atorga a Iberdrola Distribución Eléctrica, SAU autorització administrativa i s'aprova l'avantprojecte de la nova subestació transformadora 220/20 kV, denominada ST Segorbe, ubicada al terme municipal de Segorbe a la província de Castelló. [2003/8969]
  
Vist l'escrit presentat per Iberdrola Distribución Eléctrica, SAU, en data 30 de novembre de 2001 davant el Servei Territorial d'Indústria i Energia de Castelló, en què sol·licita que se li concedisca autorització administrativa i aprovació de l'avantprojecte de la nova subestació transformadora de 220/20 kV, denominada ST Segorbe, situada en terrenys de la seua propietat en el paratge denominat Monte de Torcas, al terme municipal de Segorbe (Castelló). A l'esmentat escrit s'adjuntaven tres exemplars de l'avantprojecte, firmats per l'enginyer industrial senyor Tomás Muruzábal Sitges, i visats pel Col·legi Oficial d'Enginyers Superiors Industrials de la Comunitat Valenciana i Albacete en data 31 de novembre de 2001.
  
Vist que els dies 1 de gener i 18 de febrer de 2002 es van publicar en el Butlletí Oficial de la Província de Castelló i en el Diari Oficial de la Generalitat Valenciana, respectivament, els anuncis corresponents a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
Vist que d'acord amb la documentació que hi ha en l'expedient s'ha presentat informe de l'Ajuntament de Segorbe de data 30 de gener de 2002 en què la instal·lació projectada sí que interferix en l'ordenació urbana que desenvolupa el PGOU del municipi, atés que planteja obres en sòl no urbanitzable el qual ha de qualificar-se, prèviament, a través d'un pla especial i estudi d'impacte ambiental.
  
Vist que Iberdrola Distribución Eléctrica, SAU va presentar al Servei Territorial d'Indústria i Energia de Castelló en data 16 d'abril de 2002 (registre d'entrada núm. 8875) la documentació relativa al Pla Especial, sobre el qual l'Ajuntament de Segorbe informà, amb data 9 de maig de 2002, que l'esmentada instal·lació no interferix amb el Pla Especial d'Ordenació Urbana per a la zona.
  
Atés que amb data 21 de maig de 2003 la Conselleria de Medi Ambient va formular Declaració d'Impacte Ambiental (DIA), on estimava acceptable, als efectes ambientals únicament l'avantprojecte de nova subestació transformadora de 220/20 kV, sempre que este es desenvolupe amb les previsions de l'Estudi d'Impacte Ambiental, d'acord amb el que s'ha disposat en la documentació presentada i en les condicions establides en l'apartat primer de la part resolutòria de la DIA.
  
Vist l'informe tècnic, de data 27 de maig de 2003, emés pel Servei Territorial d'Indústria i Energia de Castelló.
  
Vist l'escrit, de data 30 de maig de 2003, del cap del Servei Territorial d'Indústria i Energia de Castelló amb el qual es tramet l'expedient.
  
Atés que, d'acord amb la documentació que hi ha en l'expedient, la nova subestació transformadora sol·licitada es realitzarà en els mateixos terrenys ocupats per les instal·lacions actuals.
  
Atés que d'acord amb l'avantprojecte presentat la finalitat de la nova subestació sol·licitada és l'ampliació i la millora de la infraestructura existent per fer front a l'increment de la demanda, tant en capacitat com en seguretat i qualitat de l'energia subministrada en esta zona geogràfica.
  
Atés que s'han acomplit els tràmits previstos en la legislació aplicable a la sol·licitud, esta Direcció General d'Indústria i Energia resol:
  
Primer
  
Atorgar a Iberdrola Distribución Eléctrica, SAU autorització administrativa de l'avantprojecte de nova subestació transformadora 220/20 kV, denominada ST Segorbe, ubicada al terme municipal de Segorbe, a la província de Castelló, en el paratge denominat Monte de Torcas, les característiques principals de la qual, en la fase inicial, seran les següents:
  
a) Un sistema de 220 kV d'intempèrie amb una configuració de doble barra i capacitat per a 8 posicions, de les quals es posaran en servici en esta fase un total de quatre, dues de línia, una de transformador i l'enllaç de barres.
  
b) Un sistema de 20 kV, esquema de simple barra, tipus interior en cel·les d'aïllament en aire, compost per 13 posicions, huit de línia, una de transformador, una de servicis auxiliars, una de bateria de condensadors, una de mesura i una de partició, agrupades en un mòdul en l'edifici. En l'exterior es muntarà 1 bateria de condensadors (BC).
  
c) Una transformació dotada d'un transformador de potència trifàsic, de relació 220/20 kV-50 MVA, amb la corresponent reactància trifàsica limitadora de posada a terra. Per al subministrament dels servicis propis de la subestació, s'instal·larà en intempèrie un transformador de servicis auxiliars (TSA) de relació 20/0, 380-0, 220 kV i 250 kVA de potència.
  
d) Un edifici de cel·les i control en el qual s'ubicaran les cel·les de 20 kV, equips de control, protecció, comunicació, servicis auxiliars en baixa tensió (BT), etc., necessaris per al correcte funcionament de la subestació, així com una dependència per a lavabo i vestidor.
  
Pressupost: 1.217.050 euros (769.965.830 PTA).
  
De conformitat amb l'article 40.3 de la Llei 54/1997, de 27 de novembre, la present autorització s'atorga sense perjudici de les concessions i autoritzacions que siguen necessàries d'acord amb altres disposicions que hi resulten aplicables, i en especial les relatives a l'ordenació del territori i al medi ambient.
  
En el termini de sis mesos, comptats a partir de la d'atorgament de la present autorització, el titular haurà de sol·licitar al Servei Territorial d'Indústria i Energia de Castelló l'aprovació del projecte d'execució de la instal·lació que s'autoritza. Transcorregut l'esmentat termini sense que s'hi haja presentat l'esmentada sol·licitud, se'n produirà la caducitat. No obstant això anterior, el titular de la present autorització podrà sol·licitar, per raons justificades, pròrrogues del termini assenyalat més amunt.
  
Segon
  
Aprovar l'avantprojecte d'una subestació transformadora de 220/20 kV, denominada ST Segorbe, firmat pel senyor Tomás Muruzábal Sitges, i visat pel Col·legi Oficial d'Enginyers Superiors Industrials de la Comunitat Valenciana i Albacete amb data 21 de novembre de 2001, tot sotmetent-lo a les següents condicions derivades de la Declaració d'Impacte Ambiental.
  
- Per a minimitzar l'impacte visual que ocasionarà la subestació en l'entorn, caldrà disposar d'apantallament visual que evite la degradació del paisatge de la zona des del punt de vista principal (autovia Sagunt-Terol), de manera que es conseguisca una franja contigua i perimetral a la subestació constituïda per una massa atapeïda, utilitzant espècies propícies per a la formació de tanques d'arbustives.
  
- Si durant el procés de construcció es trobaren restes d'interés per al patrimoni artístic, històric, etnològic, etc., es comunicarà de forma immediata a la Direcció General de Promoció Cultural i Patrimoni Artístic de la Conselleria de Cultura, Educació i Ciència.
  
- La terra desplaçada i sobrera d'excavacions, així com totes les deixalles resultants de l'actuació, es recolliran i transportaran a zones aptes per al seu dipòsit.
  
L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Indústria, Comerç i Energia en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 de juny de 2003.- El director general d'Indústria i Energia: José Monzonís Salvia.